text: Mand slugte et kilo kokain
  16 juli 2012 kl. 11.03
  En nigeriansk mand er taget med et kilo kokain i Billund Lufthavn.
  Sydøstjyllands Politi har mandag fået varetægtsfængslet den nigerianske mand i fire uger. Han er sigtet for omfattende narkosmugling.
  Han havde slugt slugt 67 pakker med godt et kilo kokain.
  De kom ud på en sygehus ad naturlig vej med lidt hjælp til at få gang i processen.
  - Et kilo er meget. Det er, hvad der kan være i maven, siger lederen af lufthavnspolitiet, Søren Ravn.
  Narkoen blev afsløret efter en mistanke i tolden i Billund Lufthavn samt ved en efterfølgende skanning.
  Manden kom med et fly fra Spanien.
  